section_heading: Programi za nastavnike
paragraph_text: Aktivno učenje i kritičko mišljenje u visokoškolskoj nastavi je program kojim visokoškolski nastavnici stječu vještine koje studentima pomažu kritički misliti, preuzimati odgovornost za vlastito učenje, aktivno slušati, učiti u suradnji s drugima te steći naviku cjeloživotnog učenja. Obrazovni projekt Pravo u svakodnevici nastoji osvijestiti značaj i protektivnu moć prava i zakona u svakodnevnom životu svakoga građanina. Ovaj projekt nastoji teoretski i praktički potaknuti samosvijest građana, njihovu svijest o sebi kao subjektu i nositelju prava. Upravo je to temeljna pretpostavka za vladavinu prava i demokraciju.